Alfonso Rodriguez

[[File:Francisco de Zurbarán 069.jpg|thumb|Njozi ya Alfonso Rodríguez, mchoro wa Francisco de Zurbarán.]]
Alfonso Rodríguez, S.J. (Segovia, 25 Julai 1532 – Palma de Majorca, 31 Oktoba 1617) alikuwa Mkristo wa Hispania aliyejiunga na Wajesuiti kama bradha, 

Alitangazwa mwenye heri mwaka 1825, na mtakatifu tarehe 15 Januari 1888. 

Sikukuu yake huadhimishwa tarehe ya kifo chakeMartyrologium Romanum

Maisha
Rodríguez alikuwa mtoto wa mfanyabiashara ya sufu. Mtakatifu Petro Faber, mmoja wa waanzilishi wa Shirika la Yesu, alipofika kuhubiri Segovia, familia ya Rodriguez ilimkaribisha. Faber alimuandaa kijana Alfonso kwa Komunyo ya Kwanza.Martin SJ, James. "The Catholic Brothers and St. Alphonsus Rodriguez", America, October 28, 2010 

Alipokuwa na umri wa miaka 14, baba alifariki, hivyo Alfonso aliacha shule amsaidie mama katika biashara. 

Alipofikia miaka 26 alimuoa María Suarez, aliyemzalia watoto watatu. 

Alipofikia umri wa miaka 31 alibaki mjane mwenye mtoto mmoja tu bado hai. 

Tangu hapo alishika maisha ya sala na toba, akijitenga na ulimwengu. 

Alipofiwa mtoto aliyebaki, alianza kusikia wito wa utawa.Campbell, Thomas. "St. Alphonsus Rodriguez." The Catholic Encyclopedia. Vol. 1. New York: Robert Appleton Company, 1907. 2 Apr. 2013

Kwa ajili hiyo, akiwa na miaka 39 alijaribu kurudi masomoni, lakini hakufaulu, pia kwa sababu ya ugumu wa malipizi yake ulioharibu afya yake. 

Hatimaye, tarehe 31 Januari 1571, akiwa na miaka 40, alipokewa na Wajesuiti. Hoja ya mkuu aliyemkubali kinyume cha taratibu ilikuwa kwamba, kama Alfonso hafai kuwa bradha au padri, anaweza kuingia awe mtakatifu.

Aliweka nadhiri za daima mwaka 1585 akiwa na miaka 54.

Kwa miaka 46 alifanya kwa namna bora kazi ya bawabu katika shule ya bweni ya Palma de Majorca, katika visiwa vya Baleari, akiwajenga wanafunzi na watu wote waliofika huko kwa unyenyekevu, utiifu, sadaka ya kudumu na kwa mashauri yake mazuri ajabu. Mmojawao ni Petro Claver, aliyeelekezwa naye kwenda Amerika kama mmisionarihttps://www.santiebeati.it/dettaglio/75650.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo ya Kiswahili
 John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 380-381
 Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 336-337

 Marejeo ya lugha nyingine
Holweck, F. G., A Biographical Dictionary of the Saints''. St. Louis, MO: B. Herder Book Co., 1924.

Viungo vya nje
 Jesuit Brothers 
 "St. Alphonsus Rodriguez", Living Space, Irish Jesuits

Category:Waliozaliwa 1532
Category:Waliofariki 1617
Category:Wajesuiti
Category:Watakatifu wa Hispania